Abxa xalqaro aeroporti
Abxa xalqaro aeroporti (arabcha: مطار أبهـــا الدولي, (IATA: AHB, ICAO: OEAB) – Saudiya Arabistonidagi Asir viloyatining markazi Abxa shahridagi aeroport. Aeroportdan qirollikning bir qancha mahalliy aeroportlariga qatnovlar amalga oshiriladi. Shuningdek, Yamanning Adan va Sano, Misrning Qohira, Qatarning Doha, BAAning Dubay va Sharja shaharlariga toʻgʻridan toʻgʻri parvozlar taklif etiladi. Aeroport oʻrni Xamis Mushayt va Abxa shaharlari oʻrtasidagi yangi qurilish maydoni boʻlib, ikkala shaharga ham barobar xizmat qilgan. Aeroport qurilishi 1975-yil oʻrtalarida Laing Vimpey Alirizo tomonidan boshlangan. Aeroport qurilishigacha mahalliy reyslar Xamis Mushayt yaqinidagi harbiy aeroportda amalga oshirilgan edi. Abxa aeroporti 1977-yilda foydalanishga topshirilgan. Qurilish Bin Trif Airport ltd (Hindistonning aeroporti kompaniyasi) tomonidan amalga oshirilgan[manba kerak].